צ'יפס להדליק מדורה וצמידים נגד בחילה? ככה תצאו לחופשה
חברות 4: לצאת מהארון
1531422784
הילדים מתלוננים על בחילות בנסיעות? אתם סובלים מורידים ברגליים בגלל טיסות ארוכות? הטיפים הבאים ישנו את חייכם לקראת החופשה הקרבה
חופשה משפחתית יכולה להיות חוויה בלתי נשכחת לטובה, אבל גם לרעה והכל מתחיל ונגמר בפרטים הקטנים...
טיול טוב מתחיל בציוד טוב, אבל אם אתם עומדים לסחוב את כל הציוד על הגב - צריך גם לדעת איך ומה לארוז. למשל, עדיף לקחת איתכם פליז טרמי קל משקל ללילות הקרים - במקום מעיל כבד. בנוסף, כדאי להשקיע בדברים כמו מגבת טיולים איכותית וקלת משקל, שבקושי תרגישו בתיק. כל גרם קובע.
בעת האריזה, כדאי להתחיל מהכנסה של הדברים הגדולים אל התיק. את החלל שנותר, עדיף למלא בחפצים הקטנים. בנוסף, מומלץ לגלגל את הבגדים ולא לקפל אותם; לא רק שהגלגול חוסך מקום, הוא גם עוזר לשמור על הבגדים שלכם פחות מקומטים.
ישנים בשטח? את האוהל כדאי למקם על פני קרקע שטוחה, לא באמצע שביל או דרך (מטעמי בטיחות) ולא מתחת לעץ - כדי להימנע מקריסת ענפים על האוהל. אפילו אם אתם לא ישנים באתר מוסדר ואין סביבכם אנשים, מומלץ לקשור סרטים זוהרים למוטות האוהל, כדי למנוע מאחרים להיתקל באוהל בחושך.
שימו לב: לא בכל מקום מותר להדליק אש, כך שאם אתם בונים על קומזיץ, מומלץ להתעדכן קודם באתר קק"ל ו/או רשות שמורות הטבע והגנים אם מותר להדליק אש באזור הלינה שלכם - ואם כן, באיזו דרך. בכל מקרה אנחנו ממליצים למקם את המדורה רחוק מהאוהל בתוך בור או מעגל אבנים (אתם לא רוצים שהאוהל שלכם ייתלקח בגלל גיץ תועה, נכון?).לא מצליחים להדליק את המדורה וגיליתם ששכחתם את חומרי הבעירה שלכם בבית? חטיפי צ'יפס שומניים הם חומר בעירה זול וזמין שיעזור לאש להתלקח.ואם כבר הדלקתם מדורה, אבל אתם מאלה שסובלים מעקיצות חרקים, כדאי לזרוק לתוכה כמה ענפי מרווה. מעבר לעובדה שלמרווה יש ריח נעים, אותו ריח בדיוק דוחה יתושים וחרקים נוספים ולכן אמור לסייע בהרחקתם.
חשוב מאוד להביא אתכם תיק עזרה ראשונה לכל טיול. בתוך התיק כדאי לקחת חומר מחטא, פלסטרים, תחבושות, משחה נגד כוויות וגם עזרה ראשונה למקרה של עקיצות. במקרים של פציעה חמורה, יש לחייג 101 (מד"א) כמה שיותר מהר.
לא בא לכם להיסחב עם שפופרת של משחת שיניים? ימים ספורים לפני היציאה לטיול, קחו נייר אפייה/אלומיניום, והזליפו עליו נקודות של משחת שיניים (בכמות מספקת לצחצוח אחד). על זילופי המשחה פזרו כמות קטנה של סודה לשתייה ותנו לכל העסק להתייבש. עד שתצטרכו לצאת, משחת השיניים תתקשה ואתם תישארו עם גבישי משחת שיניים קומפקטיים, שיתמוססו בפה שלכם כשתרצו לצחצח שיניים.
כולם יודעים ששקשוקה או חביתה זו אחלה ארוחת בוקר בשטח, אבל לסחוב ביצים זה - אפעס - די מבאס. אז בפעם הבאה, במקום לסחוב את הביצים בקליפתן, פשוט שברו אותן לתוך קערה וטרפו אותן מבעוד מועד. את הביצים הטרופות מזגו לתוך בקבוק פלסטיק פשוט וקחו אותו אתכם לשטח.
עוד טיפ מעולה בגזרת חסכון במקום בכל הקשור לאוכל: במקום להיסחב עם מיכלי תבלינים שלמים, כדאי לאפסן אותם בקופסאות ריקות של תיק-תק.
והכי חשוב: הקפידו גם ליהנות מהרגע ו/או הנוף עצמו ולא רק לצלם. אחרי הכל, החיים הם מה שקורה כאן ועכשיו - ובשביל זה יצאתם לטיול, לא?
הטיפים באדיבות מומחי חברת ״שורש״, המתמחה בציוד לטיולי שטח
נעל טארג'י&nbsp;III (TARGHEE)&nbsp;נעל הליכה נוחה לגברים ולנשים עם מדרס אנטומי מובנה, תמיכה נוספת של בולם זעזועים בקרסול ומייצב קשיח וקל המשפר את היציבות. מתאימה גם למיים. 599 שקל.(יח"צ)
מתכוננים לטיסה ארוכה וסובלים מורידים ברגליים? חשוב שתדעו את זה
בעיות בוורידי הרגליים מחריפות בעונה החמה!
רגליים כבדות, עייפות ונפוחות הן הסימן הראשון לבעיית ורידים
בעיות ורידים הם "עסק משפחתי" – הסיכון לסבול מבעיות ורידים נוסק ל-90% אם להורים יש בעיות ורידים.
ישיבה ממושכת (ולא רק עמידה) תורמים להיווצרות בעיית ורידים.
הריונות מרובים, משקל עודף, היעדר פעילות גופנית, וגיל מתקדם, גורמים לכך שהוורידים מתפקדים פחות טוב ולא מצליחים 'לעמוד' בכוח הכבידה. הדם משתהה בוורידים ויוצר לחץ מוגבר על דפנות כלי הדם, בדומה לבלון מלא במים.
תמצית מעלי גפן אדומה (AS195® Vitis Vinifera), משפרת את תפקוד כלי הדם ואת זרימת הדם ברגלים. הגפן האדומה הוכחה במחקרים מבוקרים כמפחיתה כאב, נפיחות (בצקות), תחושת כובד, עייפות, נימול ועקצוץ.
ג'ל מקרר אנטיסטקס מסייע בהקלה מיידית על תחושת כבדות ועייפות ברגליים, וצינון והרגעת העור.. מחיר מומלץ לצרכן, 79.50 ₪.( יח"צ)
שליש מהישראלים סובלים מבחילות נסיעה – אבל יש פתרון
בחילות בנסיעה מופיעות כאשר המוח קולט גירויים מבלבלים וסותרים המגיעים מחוש הראייה וממערכת שיווי המשקל הנמצאת באוזן הפנימית. הסימנים הראשונים יהיו שקט ונטייה להתכנסות, תחושת כבדות, עייפות וסחרור. מחריפים את התופעה עצירות פתאום ונסיעה בדרכים עקלקלות ומשובשות. תרופות נגד הקאות מסייעות להתמודד עם התופעה, אך גורמות, על פי רוב, לתופעות לוואי של עייפות וישנוניות.
34% מהישראלים הבוגרים מעידים כי הם סובלים מבחילות בנסיעות. התופעה נרחבת מאד כשמדובר בילדים: 68% מהילדים עד גיל 5 ו-35% מהילדים בגילאי 6-12 סובלים מאוד מבחילות בנסיעות. נשים נוטות לסבול מהתופעה יותר מגברים – 39% לעומת 27% בהתאמה. בקרב מבוגרים, קבוצת הגיל שסובלת מאוד מתלאות הדרך הם בני 50 ומעלה (11%). 9% מהנסקרים העידו כי הם סובלים מבחילות בנסיעות בפקקים, או בדרכים פתלתלות. כך עולה מסקר אומניבוס שערכה חברת פרמשלום, לרגל עונת הנסיעות, בקרב מדגם מייצג של 604 נסקרים מהאוכלוסייה היהודית בגילאי 18 ומעלה.
הפתרון הטבעי: צמידים המקלים על בחילות בילדים ובמבוגרים. לצמידים כפתורי פלסטיק, המפעילים לחץ מתמשך על נקודה הממוקמת 3 אצבעות מעל שורש כף היד, ועל פי הרפואה הסינית מקלה, תוך דקות, על תחושת הבחילה. הצמידים מתאימים לשימוש רב-פעמי וניתן לכבסם. צמידי סי בנד (SEA-BAND),71 ש"ח.
טיפים למניעת בחילות בנסיעות
מומלץ להימנע מצריכה רבה של אלכוהול.
מומלץ להימנע מאכילת מזון חריף, מתובל או שומני, שגורמים לתחושת מלאות.
החלק האמצעי מעל הכנף הוא האזור הרגוע ביותר במטוס.
במכונית ובאוטובוס השתדלו לשבת עם הפנים לכיוון הנסיעה.
באניה, החדרים בקומות התחתונות במרכז "יציבים" יותר, מהחדרים הגבוהים ומהחדרים החיצונים.
אם אתם מודעים לנטייתכם לסבול מבחילות בנסיעה, הימנעו מקריאה ומעיסוק בסלולריים.
אוויר צח ומיקוד המבט בנקודה מרוחקת מסייעים למנוע בחילות.
איך תארזו נכון?
אם גם אתם מאלו שלא מסתדרים עם האריזות ולא מוצאים כלום אחרי שארזתם, כדי שתכירו את החידוש הבא בתחום הנסיעות - המזוודות השקופות. המזוודות מאפשרות הצצה לפרטים הנמצאים במזוודה, אין צורך לחטט עמוק כדי להיזכר מה שמנו בה. התאמת התאים הפנימיים באה לידי ביטוי במשחק של צבעים בהתאם לטעם האישי של הנוסע או לסוג הנסיעה.
התאים המותאמים למזוודות מוצעים לרכישה לצד המזוודות והיתרון הגדול שלהם, מלבד הצבעוניות האופנתית שהם מעניקים למזוודה, הוא שניתן לשלוף אותם בקלות ולהעבירם לארון/למגירה לנוחות מרבית.
המזוודות השקופות עשויות 100% פוליקרבונט קשיח המאפשר עמידות גבוהה ומשקל קל ומגיעות בשני גדלים – עליה למטוס ומזוודה בינונית.
Mandarina Duck מבית רשת טופ-תיק, 770 שקל למזוודת עלייה למטוס.
הטרנד הבא במזוודות( יח"צ)